**Mikä yö!** (*Vilken natt!*) on suomalainen farssielokuva vuodelta 1945. Se kertoo kummitusjahdista Maanalan kartanossa. Tarinan kulkua siivittävät useat lemmenkiemurat ja väärinkäsitykset. Elokuva on mustavalkoinen.

Henkilöt
--------

|  |  |  |
| --- | --- | --- |
|  Ville Salminen  | … |  luutnantti George Kraft
  |
|  Arvo Lehesmaa  | … |  majuri Hugo Hector
  |
|  Aino-Inkeri Notkola  | … |  majurin rouva
  |
|  Sirkka Sipilä  | … |  Sirkka
  |
|  Aune Häme  | … |  Vappu von Törner
  |
|  Elsa Rantalainen  | … |  Tyra Barring
  |
|  Ekke Hämäläinen  | … |  Leo Barring
  |
|  Leo Lähteenmäki  | … |  Seppo
  |

Juoni
-----

**Varoitus:  Seuraava kirjoitus paljastaa yksityiskohtia juonesta.**
Everstinna Tyra Barring haluaa perua ostamansa Maanalan kartanon kaupat, sillä hän uskoo siellä kummittelevan. Hän yrittää ottaa yhteyttä majuri Hugo Hectoriin, joka on omistajan edustaja. Hugolla on kuitenkin tilanne päällä: hän koettaa perua tapaamisen tanssijatar Sirkan kanssa, sillä hänen vaimonsa on matkalla kotiin mukanaan Hugon sisarenpojan, George Kraftin morsian Vappu von Törner. Tyra saa vahingossa päivälliskutsun ja Sirkka törmää majurin talon edustalla Tyran poikaan, Leo Barringiin. Vappu taasen yllättää Georgen ja Sirkan kahdenkeskisestä tilanteesta ja suuttuu. Georgen yritykset lepyttää Vappua valuvat hiekkaan. Kun majuri rouvineen palaa ravintolasta, hän tapaa kotoaan Tyran, Vapun ja Georgen. Päätetään matkata Maanalaan ottamaan selvää kummitusjuoruista. Leo on tahollaan kutsunut Sirkan Maanalaan ja kartanoon saapuu myös valokuvaaja Seppo tekemään sanomalehtijuttua kummituksista.

Yöllä kauhua aiheuttaa eniten Sepon kameran salamavalo, jonka välähdyksiä pelästyvät Tyra, Vappu, majurin vaimo ja palvelusväki. Myös Sirkka säikähtää salamavaloa ja ryntää majurin ja Georgen huoneeseen. Georgen vastusteluista piittaamatta Sirkka tulee nukkumaan hänen sänkyynsä. Sekä Vappu että Leo yllättävät heidät. Tilanne laukeaa, mutta sängyn alla lymyilevä Seppo saa aikaan lisää hämminkiä. George hermostuu ja laukaisee aseensa. Pian kaikki kartanon yövieraat ovat samassa makuuhuoneessa ja yksissä tuumin päättävät valvoa koko yön! Tyra paukauttaa jättävänsä Maanalan seuraavana päivänä. Koittaa aamu. Hugo vastustaa Tyran lähtöaikeita. Yövieraat huvittuvat päivän lehdestä, jossa on kuvia kartanon kummituksista eli yövieraista itsestään. Lopussa esitetään yhteislauluna *Oi mikä yö*.

**Juonipaljastukset päättyvät tähän.**

Kuvausaika ja -paikat
---------------------

*Mikä yö!* kuvattiin kesällä ja syksyllä 1945. Ulkokuvia otettiin Helsingin Huopalahdessa Kalastajatorpan ympäristössä ja Stenbäckinkadulla. Sisäkuvauksia suoritettiin Helsingissä Ruusulankadun keilahallissa. Studiona oli Suomen Filmiteollisuuden studio 2 Haagassa.

Arvioinnit
----------

*Mikä yö!* sai aikalaiskriitikoilta melko suopean vastaanoton. *Helsingin Sanomat* piti Salmisen työtä vauhdikkaana ja lennokkaana, mutta oli toisaalta sitä mieltä, että moinen elokuva oli ajan ja tarmon tuhlausta Salmiselta. *Aamulehti* kirjoitti: "Kun kaikki tapahtuu reippaassa farssin tahdissa ja huumoria viljellään pitkin matkaa, edustaa *Mikä yö!* omassa lajissaan laatuunkäypää tuotetta."

Lähteet
-------

* *Suomen kansallisfilmografia 3.* Suomen elokuva-arkisto 1993. ISBN 951-37-1019-X
* Elonet *Mikä yö*

### Viitteet

1. ↑  *Suomen kansallisfilmografia 3*, s. 471.
2. ↑  *Suomen kansallisfilmografia 3*, s. 473.


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Ville Salminen |
| --- |
|  |
| Pitkät elokuvat (ohjaus) | 

|  |  |
| --- | --- |
| 1940-luku | 
* Viimeinen vieras (1941)
* Mikä yö (1945)
* Menneisyyden varjo (1946)
* Haaviston Leeni (1948)
* Toukokuun taika (1948)
* Irmeli, seitsentoistavuotias (1948)
* Pontevat pommaripojat (1948)
* Orpopojan valssi (1949)

 |
|  |
| 1950-luku | 
* Köyhä laulaja (1950)
* Kaunis Veera eli Ballaadi Saimaalta (1950)
* Kenraalin morsian (1951)
* Rion yö (1951)
* Tytön huivi (1951)
* Mitäs me taiteilijat (1952)
* Kipparikvartetti (1952)
* Lentävä kalakukko (1953)
* Pekka Puupää (1953)
* Lumikki ja 7 jätkää (1953)
* Alaston malli karkuteillä (1953)
* Laivaston monnit maissa (1954)
* Laivan kannella (1954)
* Säkkijärven polkka (1955)
* Evakko (1956)
* Anu ja Mikko (1956)
* Taas tyttö kadoksissa! (1957)
* Yks’ tavallinen Virtanen (1959)

 |
|  |
| 1960-luku | 
* Oho, sanoi Eemeli (1960)
* Kaks’ tavallista Lahtista (1960)
* Molskis, sanoi Eemeli, molskis! (1960)
* Toivelauluja (1961)

 |

 |
|  |
| TV-elokuvat (ohjaus) | 
* Kohtaaminen (1965)
* Valkoinen kissa (1965)
* Alun loppu (1966)
* Uhatut (1966)
* Sammy (1966)
* Viktorian Ristin ritari (1967)
* Tuntematon potilas (1974)
* Oi kallis kansanhuolto (1977)

 |

 |